钦定古今图书集成/明伦汇编/官常典/第294卷 > 神土懑
## 钦定古今图书集成/明伦汇编/官常典/第294卷 > 神土懑

按《金史》本传：“神土懑，本诸宗室，赠银青光禄大夫胡
速鲁改子也。年十五，事太宗，为左奉宸。皇统二年，充
护卫，除武器署丞，累官肇州防御使。大定初，除元帅
右都监，与咸平尹吾扎忽率秦州兵及曷懒路兵千
五百人，会临潢尹移室懑讨契丹。契丹犯临潢，移室
懑死，攻之不能克，迺引众东行。神土懑表乞济师。十”
二月甲辰，世宗次海滨县，得奏，上曰：“神土懑，吾扎忽
军不少，可以从长攻袭矣。”会右副元帅谋衍以大军
至，神土懑改曷速馆节度使，隶右翼，与纥石烈志宁
败贼于长泺，战霿𩃭河，皆有功。改婆速路兵马都总
管，卒。